Λεωφόρος Κηφισίας

Η Λεωφόρος Κηφισίας είναι κεντρικός οδικός άξονας της Αθήνας, ο οποίος συνδέει το κέντρο της Αθήνας με τον Βόρειο τομέα. 

Ο οδικός άξονας ξεκινά από το 7ο δημοτικό διαμέρισμα του Δήμου της Αθήνας στον κόμβο των Αμπελοκήπων και συγκεκριμένα στη διασταύρωση των λεωφόρων Αλεξάνδρας, Βασιλίσσης Σοφίας και Μεσογείων, στην πλατεία Ευαγγελικής Σχολής. Ο δρόμος ήταν γνωστός στην παλαιά Αθήνα για τη συγκέντρωση θεάτρων, κινηματογράφων, χώρων εστίασης, και πολλών χώρων πρασίνου γύρω από το Γηροκομείο των Αθηνών. Έξω από την πόλη συνδεόταν ως επέκταση του ίδιου άξονα, με την παλαιά λεωφόρο Μαραθώνος, η οποία διερχόταν από το Μαρούσι και την Κηφισιά για να καταλήξει στο Μαραθώνα.

Σήμερα αποτελεί κομβικό άξονα μήκους 19 περίπου χιλιομέτρων ανάμεσα στο κέντρο της Αθήνας και την Κηφισιά, γύρω από τον οποίο αναπτύχθηκαν τα βόρεια προάστια τον 20ό αιώνα. Διέρχεται από τρεις γέφυρες, τη γέφυρα των Αμπελοκήπων, τη νέα γέφυρα Ψυχικού και τη γέφυρα Χαλανδρίου, διακλαδίζεται με τη λεωφόρο Σπύρου Λούη στον κόμβο του Πολύδροσου και διέρχεται από το οδικό δαχτυλίδι στον Παράδεισο Αμαρουσίου, όπου συνδέεται με την Αττική Οδό. Ο άξονας συνεχίζει προς Μαρούσι για να καταλήξει στην πλατεία Πλατάνου στην Κηφισιά. Εισερχόμενος στην Κηφισιά περιορίζεται σε πρωτεύοντα αστικό δρόμο του οδικού δικτύου της Κηφισιάς και μετά διαχωρίζεται σε δύο οδικούς άξονες, τη λεωφόρο Τατοΐου και τη λεωφόρο Ελευθερίου Βενιζέλου, οι οποίες καταλήγουν στον Αυτοκινητόδρμο 1 και στη λεωφόρο Θησέως αντίστοιχα.

 Χαρακτηριστικά και περιγραφή 

Σήμερα η λεωφόρος Κηφισίας αποτελεί έναν από τους πιο εμπορικούς και ακριβούς οδικούς άξονες της Αθήνας, αλλά και της Ελλάδας. Σε αυτήν βρίσκονται ξενοδοχεία, εμπορικά καταστήματα, νοσοκομεία και κλινικές (Υγεία και Ιασώ), εκθεσιακά κέντρα, πρεσβείες και θεματικά πάρκα. Στην περιοχή του Παραδείσου στο Μαρούσι συγκεντρώθηκαν τα τελευταία χρόνια πολλές ελληνικές και διεθνείς επιχειρήσεις. Η μεγάλη ανάπτυξη που γνώρισε ο οδικός άξονας, παράλληλα με την παραμέληση των γειτονικών αξόνων, υπερφόρτωσε τη λεωφόρο Κηφισίας. Αρκετά έργα επιχείρησαν να βελτιώσουν την κατάσταση. Από τον άξονα σχεδιάζεται να διέλθει η νέα Γραμμή 4 του Μετρό, αν και τα έργα κατά μήκος της λεωφόρου δεν έχουν αρχίσει ακόμη.

Κατά μήκος του άξονα της λεωφόρου Κηφισίας, κυρίως στο Ψυχικό, βρίσκονται πολλές πρεσβείες, προξενεία και διπλωματικές αποστολές, μεταξύ των οποίων της Αλβανίας, της Βενεζουέλας, του Ισραήλ, του Καμερούν, του Κουβέιτ, της Νέας Ζηλανδίας, της Νότιας Αφρικής, της Νότιας Κορέας, της Ουκρανίας, της Παλαιστινιακής Αρχής, της Βόρειας Μακεδονίας, της Σαουδικής Αραβίας, της Σιγκαπούρης, της Ταϋλάνδης και της Τυνησίας.

 Οδικοί άξονες 
Η λεωφόρος Κηφισίας διασταυρώνεται με οδικούς άξονες των όμορων περιοχών. Σε αρκετούς από τους κόμβους αυτούς προβλέπεται στο μέλλον να κάνει στάσεις η νέα Γραμμή 4 του Μετρό.

 Κόμβοι λεωφόρου Κηφισίας Στροφή Πανόρμου  Στα δυτικά συνδέεται με την οδό Πανόρμου που οδηγεί στον σταθμό του Μετρό και εκτρέπει την κίνηση στην Αλεξάνδρας. Στροφή Κατεχάκη  Στο ύψος της Πλατείας Ρώμης, η Κηφισίας διασταυρώνεται με τους περιφερειακούς δρόμους των Τουρκοβουνίων στα δυτικά και με τη λεωφόρο Κατεχάκη στα ανατολικά, προς τον Υμηττό. Η Κηφισίας εξέρχεται από τον δήμο της Αθήνας μέσω υπόγειας διάβασης. Φάρος Ψυχικού  Στο σημείο βρίσκονται πολλά μαγαζιά, ενώ πρόσφατα έχουν γίνει έργα διαπλάτυνσης. Είσοδος Φλύας  Είσοδος προς το Χαλάνδρι που εκτρέπει την κίνηση περιμετρικά του Νέου Ψυχικού προς τη Μεσογείων. Γέφυρα Χαλανδρίου (Σίδερα Χαλανδρίου, Παπανικολή)  Διασταυρώνεται με τη λεωφόρο Καποδιστρίου στα δυτικά προς Φιλοθέη και με την Παπανικολή στα ανατολικά προς Χαλάνδρι, Αγία Παρασκευή, Δουκίσσης Πλακεντίας, Λεωφόρος Μεσογείων Κόμβος Πολυδρόσου  Εξυπηρετεί την πρόσβαση μέσω της Σπύρου Λούη στο ΟΑΚΑ και τη βορειοδυτική Αθήνα στα δυτικά και μέσω της Ριζαρείου στο Πολύδροσο στα ανατολικά. Κόμβος Κηφισίας  Βρίσκεται στον Παράδεισο Αμαρουσίου και εξυπηρετεί τη σύνδεση με την Αττική Οδό την οποία διασχίζει κάθετα, συνδέοντας τη δυτική με την ανατολική Αττική και παρέχοντας πρόσβαση στη λεωφόρο Πεντέλης και τα Βριλήσσια μέσω παραδρόμων. Στον κόμβο κάνει στάση ο προαστιακός σιδηρόδρομος στο σταθμό «Κηφισίας». Κόμβος Αγίου Κωνσταντίνου  Στα δυτικά διασταυρώνεται με τη λεωφόρο Αγίου Κωνσταντίνου που εξυπηρετεί την πρόσβαση στην Πεύκη και το Νέο Ηράκλειο, διασχίζοντας τις γραμμές του Ηλεκτρικού στο ύψος του ναού της Παναγιάς της Νεραντζιώτισσας. Είσοδος Αμαρουσίου  Η πεζοδρομημένη οδός Βασιλίσσης Σοφίας παρέχει στα δυτικά πρόσβαση στην πόλη του Αμαρουσίου. Στροφή Μελισσίων  Στα ανατολικά διασταυρώνεται με την οδό Πεντέλης προς Μελίσσια και Πεντέλη μέσω Αναβρύτων, στο ύψος της πλατείας Κασταλλιάς Αμαρουσίου. Πλατεία Πλατάνου  Η Κηφισίας διέρχεται από την πλατεία Πλατάνου και εισέρχεται στην Κηφισιά. Ευθεία διακλαδίζεται σε δύο διαδρομές, με τη δυτική να οδηγεί στον Αυτοκινητόδρομο 1 μέσω της λεωφόρου Τατοΐου και την ανατολική να οδηγεί στη λεωφόρο Ελευθερίου Βενιζέλου προς τη Νέα Ερυθραία, την Εκάλη και το Μαραθώνα.

 Κατάλογος Κόμβων 
 Λεωφόρος Κηφισίας  ΕίδοςΌνομαΣημειώσεις center|25px  Οδός Πανόρμου  Ισόπεδος κόμβος center|25px  Λεωφόρος Κατεχάκη Προς Αττική Οδό center|25px  Δημητρίου Βασιλείου   center|25px  Στεφάνου Δέλτα  "Ισόπεδος κόμβος" "Απαγόρευση αριστερής στροφής" center|25px  Λεωφόρος Καποδιστρίου   center|25px  Λεωφόρος Ολυμπιονίκου Σπύρου Λούη  "Προς Ολυμπιακό Στάδιο" center|25px  Αμαρουσίας Αρτέμιδος   center|25px  Αττική Οδός 25px|link=Αττική Οδός 25px|link=Ευρωπαϊκή Οδός 94  Αυτοκινητόδρομος center|25px  Πάρνωνος  "Ισόπεδος Κόμβος" center|25px  Μεγάλου Αλεξάνδρου  "ισόπεδος κόμβος"

 Παραπομπές 

 Εξωτερικοί σύνδεσμοι 
Απεικόνιση της Λεωφόρου Κηφισίας από τη Wikimapia



Κηφισιας
Κηφισιας
Κηφισιας